title: Vykonávacie nariadenie Komisie (EÚ) 2016/1787 zo 7. októbra 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               8.10.2016

               SK

               Úradný vestník Európskej únie

               L 273/33

         VYKONÁVACIE NARIADENIE KOMISIE (EÚ) 2016/1787
   zo 7. októbra 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  175,1

                  ZZ

                  175,1

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  89,7

                  CL

                  101,2

                  TR

                  97,2

                  UY

                  50,0

                  ZA

                  108,2

                  ZZ

                  89,3

                  0806 10 10

                  BR

                  284,4

                  TR

                  134,6

                  US

                  210,1

                  ZZ

                  209,7

                  0808 10 80

                  AR

                  126,4

                  BR

                  100,2

                  CL

                  144,1

                  NZ

                  135,0

                  US

                  141,5

                  ZA

                  115,1

                  ZZ

                  127,1

                  0808 30 90

                  CN

                  74,4

                  TR

                  134,9

                  ZZ

                  104,7

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/597 z 15. marca 2017, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Estepa (CHOP)]

text:
               28.3.2017

               SK

               Úradný vestník Európskej únie

               L 81/15

         VYKONÁVACIE NARIADENIE KOMISIE (EÚ) 2017/597
   z 15. marca 2017,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Estepa (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného označenia pôvodu „Estepa“ zapísaného do registra na základe nariadenia Komisie (EÚ) č. 900/2010 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Estepa“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. marca 2017

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (EÚ) č. 900/2010 z 8. októbra 2010, ktorým sa do registra chránených označení pôvodu a chránených zemepisných označení zapisuje názov [Estepa (CHOP)] (Ú. v. EÚ L 266, 9.10.2010, s. 52).

      (3)  Ú. v. EÚ C 453, 3.12.2016, s. 14.


title: Vykonávacie nariadenie Komisie (EÚ) 2015/583 z  13. apríla 2015 , ktorým sa mení vykonávacie nariadenie (EÚ) č. 908/2014, pokiaľ ide o vyhlásenia o výdavkoch na programy rozvoja vidieka a transparentnosť

text:
               14.4.2015

               SK

               Úradný vestník Európskej únie

               L 97/5

         VYKONÁVACIE NARIADENIE KOMISIE (EÚ) 2015/583
   z 13. apríla 2015,
   ktorým sa mení vykonávacie nariadenie (EÚ) č. 908/2014, pokiaľ ide o vyhlásenia o výdavkoch na programy rozvoja vidieka a transparentnosť
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 36 ods. 6 a článok 114,
   keďže:

               (1)

               V článku 22 ods. 2 vykonávacieho nariadenia Komisie (EÚ) č. 908/2014 (2) sa stanovujú lehoty, v ktorých majú členské štáty zaslať vyhlásenia o výdavkoch na programy rozvoja vidieka, ako aj zodpovedajúce obdobia výdavkov.

               (2)

               Členské štáty musia Komisii vykázať všetky výdavky, ktoré príjemcom vyplatili na vlastnú zodpovednosť pred schválením programu rozvoja vidieka, v prvom vyhlásení o výdavkoch po danom schválení. Rovnaké pravidlo platí mutatis mutandis v prípade zmeny programu rozvoja vidieka.

               (3)

               Na účtovné účely je potrebné objasniť, že vyhlásenie týkajúce sa výdavkov vyplatených platobnými agentúrami pred schválením programu rozvoja vidieka alebo pred zmenou programu rozvoja vidieka by malo zodpovedať celým obdobiam uvedeným v článku 22 ods. 2 prvom pododseku vykonávacieho nariadenia (EÚ) č. 908/2014. Okrem toho všetky výdavky vyplatené platobnými agentúrami počas obdobia, v ktorom dôjde k schváleniu programu rozvoja vidieka alebo jeho zmene, by sa mali vykázať v lehote, ktorá je pre zodpovedajúce obdobie stanovená v danom článku.

               (4)

               Navyše je potrebné objasniť, že pravidlo stanovené v článku 22 ods. 2 druhom pododseku vykonávacieho nariadenia (EÚ) č. 908/2014 by sa nemalo uplatňovať na úpravy plánu financovania podľa článku 23 ods. 2 daného nariadenia.

               (5)

               V článku 57 vykonávacieho nariadenia (EÚ) č. 908/2014 sa stanovuje, že informácie uvedené v článku 111 ods. 1 písm. c) a d) nariadenia (EÚ) č. 1306/2013 zahŕňajú opis opatrení financovaných z fondov uvedených v prílohe XIII k danému nariadeniu. Do prílohy XIII by sa mali doplniť režimy podpory stanovené podľa nariadenia Rady (ES) č. 73/2009 (3), pretože ustanovenia nariadenia Európskeho parlamentu a Rady (EÚ) č. 1307/2013 (4) sa uplatňujú len od 1. januára 2015.

               (6)

               V článku 63 vykonávacieho nariadenia (EÚ) č. 908/2014 sa stanovuje výnimka z uplatňovania článku 3 ods. 3 nariadenia Komisie (ES) č. 259/2008 (5), ktorá sa týka obdobia, počas ktorého by informácie uvedené v danom článku mali zostať dostupné na webovej stránke. Toto ustanovenie by sa malo upraviť tak, aby platilo pre platby uskutočnené za obidva rozpočtové roky 2012 a 2013. V záujme zabezpečenia kontinuity uverejňovania by sa malo umožniť, aby informácie ostali na webovej stránke dostupné do 31. mája 2015, resp. do dňa, keď sa v súlade s článkom 59 ods. 2 vykonávacieho nariadenia (EÚ) č. 908/2014 uverejnia informácie o uskutočnení platieb za rozpočtový rok 2014.

               (7)

               Vykonávacie nariadenie (EÚ) č. 908/2014 by sa preto malo zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Výboru pre poľnohospodárske fondy,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 908/2014 sa mení takto:

               1.

               V článku 22 ods. 2 sa druhý pododsek nahrádza takto:
               „Všetky výdavky, ktoré platobné agentúry zaplatili príjemcom v súlade s článkom 65 ods. 2 nariadenia (EÚ) č. 1303/2013 do konca posledného obdobia podľa prvého pododseku tohto odseku ešte pred schválením programu rozvoja vidieka podľa článku 6 nariadenia (EÚ) č. 1305/2013, sa však realizujú na zodpovednosť členských štátov a vykazujú sa Komisii v prvom vyhlásení o výdavkoch po schválení daného programu. Rovnaké pravidlo platí mutatis mutandis v prípade zmeny programu rozvoja vidieka podľa článku 11 nariadenia (EÚ) č. 1305/2013, s výnimkou úpravy plánu financovania podľa článku 23 ods. 2 tohto nariadenia.“

               2.

               V článku 63 sa druhý odsek nahrádza takto:
               „Nariadenie (ES) č. 259/2008 sa však naďalej uplatňuje na platby uskutočnené za rozpočtové roky 2012 a 2013. Odchylne od článku 3 ods. 3 daného nariadenia zostávajú informácie uvedené v danom článku dostupné na webovej stránke do 31. mája 2015, resp. do dňa, keď sa v súlade s článkom 59 ods. 2 tohto nariadenia uverejnia informácie o uskutočnení platieb za rozpočtový rok 2014.“

               3.

               V prílohe XIII sa dopĺňa tento bod 9:

                           „9.

                           Režimy podpory stanovené v prílohe I k nariadeniu Rady (ES) č. 73/2009.“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. apríla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).

      (3)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31.1.2009, s. 16).

      (4)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

      (5)  Nariadenie Komisie (ES) č. 259/2008 z 18. marca 2008, ktorým sa stanovujú podrobné pravidlá uplatňovania nariadenia Rady (ES) č. 1290/2005 v súvislosti s uverejňovaním informácií o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 76, 19.3.2008, s. 28).